open-index/open-wikipedia-markdown huggingface dataset:
Concord Brass Band

**Concord Brass Band** er et brassband med base i København, Danmark.

Korpset har vunnet en rekke brassbandkonkurranser; deriblant det nasjonale danske mesterskapet. Brassbandet har representert Danmark en rekke ganger i europamesterskapet for brassband.

## Referanser


## Eksterne lenker
* Concord Brass Band
1. etappe av Giro d’Italia 2017

**1. etappe av [[Giro d'Italia 2017]]** gikk fra Alghero til Olbia 5. mai 2017. 

Lukas Pöstlberger fikk luke til feltet en kilometer før mål.

## Etapperesultater

## Sammenlagt

## Referanser


## Eksterne lenker
*
2. etappe av Giro d’Italia 2017

**2. etappe av [[Giro d'Italia 2017]]** gikk fra Olbia til Tortolì 6. mai 2017. 

Etappen ble vunnet av André Greipel.

## Etapperesultater

## Sammenlagt

## Referanser


## Eksterne lenker
*
3BA - Bayerische Brass Band Akademie

**3BA - Bayerische Brass Band Akademie** (også kjent som **3BA Concert Band**) er et brassband med base i Bayern, Tyskland. 

Brassbandet har representert Tyskland flere ganger i europamesterskapet for brassband. 

## Referanser


## Eksterne lenker
* Bayerische Brass Band Akademie
Eliza Arbo

**Eliza Arbo** fødenavn **Anna Eliza Thomas** (født 12. januar 1854 i Alta, død 26. mai 1921 i Kristiania) var en norsk maler, datter av direktør ved Kåfjord kobberverk, Stephen Henry Thomas og hans andre ektefelle, Anna Margrethe Jentoft Thesen.

Familien flyttet til Kristiania og som ung fikk Eliza eget atelier hvor hun kunne utvikle seg som amatør. Hun fikk også undervisning ved Knud Bergsliens malerskole og reiste til København hvor hun var elev hos Jørgen Roed i  1874. 

Opprinnelig var det meningen at hun skulle til Lausanne i Sveits for å lære seg fransk. Dette ble ansett for å være en del av den allmenne dannelsen. Men i stedet for Sveits, ble det Frankrike og Paris. Hun bodde i Paris fra 1876 til 1882 og i de fire første årene av oppholdet var hun elev av  Félix-Joseph Barrias. 

Hun stilte ut på Salongen i Paris to ganger; i 1880 og 1881. Det siste året stilte hun ut et ungpikeportrett. Hun var en av fem kvinnelige norske malere som ble antatt, i tillegg var seks norske menn blant utstillerne. De andre kvinnene var Harriet Backer, Kitty Kielland, Leis Schjelderup og Asta Nørregaard. 

*[[Aftenposten]]* sendte en av sine medarbeidere for å anmelde utstillingen. Anne Wichstrøm skriver på side 65:

I Paris møtte Eliza Thomas maleren Peter Nicolai Arbo. De giftet seg i 1882 og flyttet til Kristiania. Hun var lite aktiv som maler etter at hun giftet seg, men stilte ut på Høstutstillingen. I tillegg utførte hun illustrasjoner til *Almanak 1889* og *Norsk Fødselsdagsalbum 1890*.

Parets datter Elna ble også kunstner, hun arbeidet først som maler, deretter med broderier.

## Referanser


## Litteratur
*
5. etappe av Giro d’Italia 2017

**5. etappe av [[Giro d'Italia 2017]]** gikk fra Pedara til Messina 10. mai 2017. 

Fernando Gaviria tok sin andre etappeseier.

## Etapperesultater

## Sammenlagt

## Referanser


## Eksterne lenker
*
Synkronsvømming under VM i svømmesport 2017 – Solo teknisk

**Synkronsvømming under VM i svømmesport 2017 – Solo teknisk** ble avholdt i Budapest den 14. og 15. juli 2017.

## Resultater

## Eksterne lenker
* Resultater
8. etappe av Giro d’Italia 2017

**8. etappe av [[Giro d'Italia 2017]]** gikk fra Molfetta til Peschici 13. mai 2017. 

Gorka Izagirre vant etappen.

## Etapperesultater

## Sammenlagt

## Referanser


## Eksterne lenker
*
6. etappe av Giro d’Italia 2017

**6. etappe av [[Giro d'Italia 2017]]** gikk fra Reggio di Calabria til Terme Luigiane 11. mai 2017. 

Silvan Dillier vant etappen.

## Etapperesultater

## Sammenlagt

## Referanser


## Eksterne lenker
*
7. etappe av Giro d’Italia 2017

**7. etappe av [[Giro d'Italia 2017]]** gikk fra Castrovillari til Alberobello 12. mai 2017. 

Caleb Ewan vant etappen.

## Etapperesultater

## Sammenlagt

## Referanser


## Eksterne lenker
*
9. etappe av Giro d’Italia 2017

**9. etappe av [[Giro d'Italia 2017]]** gikk mellom Montenero di Bisaccia og Maiella/Blockhaus 14. mai 2017

Nairo Quintana vant etappen og overtok sammenlagtledelsen, mens en dårlig plassert motorsykkel felte blant annet Wilco Kelderman og Geraint Thomas.

## Etapperesultater

## Sammenlagt

## Referanser


## Eksterne lenker
*
Daltonminimum

**Daltonminimum** er en periode med redusert solflekkaktivitet som inntraff i årene 1790–1830.

Perioden er oppkalt etter den engelske metereologen og kjemikeren John Dalton.

## Daltonminimumet og temperaturer
Daltonminimumet sammenfalt med en periode med lave globale middeltemperaturer. Under den seinere del av den lille istid sank den globale middeltemperaturen ytterligere. Effekten ble forsterket av et av de største vulkanske utbruddene de siste 2000 årene, Tambora-erupsjonen i 1815, med det etterfølgende *[[året uten sommer]]*.

## Andre solflekkavvik
Det var redusert solflekkaktivitet i årene 1010–1050 (Oortminimum), 1280–1340 (Wolfminimum) og 1420–1530 (Spörerminimum). I årene 1645–1715 inntraff Maunderminimum, en lang periode med svært sterkt redusert solflekkaktivitet og særlig lave globale middeltemperaturer.

Etter Daltonminimumet fulgte det *[[Moderne maksimum]]* (1950–2009) med høydepunkt rundt 1960. Det finnes sterke indisier for at det moderne maksimum er i ferd med å gå over i et nytt minimum.

## Kilder
* Terje Wahl: ''Mot svakere sol og sommer'' , forskning.no 17. juli 2017.

## Litteratur
* Harald Yndestad og Jan-Erik Solheim: «The influence of solar system oscillation on the variability of the total solar irradiance», *New Astronomy*, nr. 51, februar 2017, s. 135-152
* Matthes et. al.: forcing for CMIP6 (v3.2)», *Geoscientific Model Development Discussions*, 10. juni 2016. DOI: 10.5194/gmd-2016-91
* A. Balog, H. S. Hudson, K. Petrovay, R. von Steiger: «Introduction to the Solar Activity Cycle: Overview of Causes and Consequences», *Space Science Reviews*, desember 2014, bind 186, nr 1–4, s. 1–15

## Referanser
10. etappe av Giro d’Italia 2017

**10. etappe av [[Giro d'Italia 2017]]** var en tempoetappe 16. mai 2017

Tom Dumoulin vant etappen og overtok sammenlagtledelsen med solid margin.

## Etapperesultater

## Sammenlagt

## Referanser


## Eksterne lenker
*
Brass Band De Wâldsang

**Brass Band De Wâldsang** er et brassband med base i Achtkarspelen i Nederland.

Korpset har vunnet en rekke brassbandkonkurranser, deriblant i det nasjonale nederlandske mesterskapet, og de har representert Nederland flere ganger i europamesterskapet for brassband.

## Referanser


## Eksterne lenker
* Brass Band De Wâldsang
Birkebeinerrittet 2014

:*For skirennet Birkebeinerrennet, se [[Birkebeinerrennet]]*

**Birkebeinerrittet 2014**, populært kalt **Birken**, var et terrengsykkelløp mellom Rena og Håkons Hall i Lillehammer som ble arrangert for 22. gang lørdag 30. august 2014. Løypen var 92&nbsp;km. Ritt-traséen gikk for det meste på grusvei, i tillegg noe asfalt og partier med sti/traktorvei.

Alle deltakere må bære sekk som veier minst 3,5&nbsp;kg fra start til mål. 3,5 kilo skal som et symbol tilsvare vekten av kongssønnen Håkon Håkonsson, som ble båret over fjellet av de to birkebeinerne Torstein Skjevla og Skjervald Skrukka i 1205. Håkon Håkonsson ble konge og gjorde slutt på borgerkrigene, som herjet landet på den tiden.

For herrene så vant Fredrik Wilmann rittet foran Åsmund Løvik, da Løvik syklet feil inn i stadion. På kvinnesiden vant Borghild Løvset foran Heidi Rosasen Sandstø.

## Resultater
### Herrer

### Kvinner

## Resultater for øvrige klasser

## Referanser


 
 
 



## Se også
* Birkebeinerne
* Birkebeinerrennet
* Birkebeinerløpet

## Eksterne lenker
* 
* Resultater 2014
* Resultater for alle klasser 
* Birkebeinerrittets nettsider
Synkronsvømming under VM i svømmesport 2017 – Lag teknisk

**Synkronsvømming under VM i svømmesport 2017 – Lag teknisk** ble avholdt i Budapest den 16. og 18. juli 2017.

## Resultater

## Eksterne lenker
* Resultater
Brass Band Conservatoire d’Esch

**Brass Band Conservatoire d'Esch** er et brassband med base i Esch-sur-Alzette, Luxembourg.

Brassbandet har representert Luxembourg en rekke ganger i europamesterskapet for brassband under ledelse av Fred Harles.

## Referanser


## Eksterne lenker
* Brass Band Conservatoire d'Esch
Vilde Bøe Risa

**Vilde Bøe Risa** (født 1995) er en norsk fotballspiller fra Bergen som spiller for Atlético Madrid og det norske landslaget.

## Klubbkarriere

### Arna-Bjørnar (2012–2018)
Som ung spilte hun for Åsane i Bergen før hun i 2012 gikk til Arna-Bjørnar. Hun debuterte i Toppserien i april 2012, borte mot Røa. Hun fikk mye spilletid allerede i sin første sesong, til tross for hard konkurranse med blant annet Maren Mjelde og Lisa Naalsund. De neste sesongene var hun med å ta bronsemedalje i Toppserien tre år på rad fra 2012 til 2014. Før 2016-sesongen ble hun utnevnt til kaptein i Arna-Bjørnar. I februar 2017 røk hun korsbåndet og ble satt ut av spill hele sesongen.

### Kopparbergs/Göteborg FC (2019–2020)
I desember 2018 signerte hun for den svenske klubben Kopparbergs/Göteborg, der ble hun cupmester i 2019 etter å ha slått Kristianstads DFF i finalen. Året etter, tok Risa og Göteborg seriegull i Damallsvenskan 2020. Det var knyttet stor spenning til hva som kom til å bli Bøe Risas neste klubb etter at kontrakten med Kopparbergs/Göteborg gikk ut ved utgangen av 2020.

### Sandviken (2021)
Etter å ha blitt sterkt linket til store utenlandske klubber som Manchester United, ble det i april 2021 overraskende kjent at Risa hadde signert en korttidskontrakt med Sandviken. Risa forklarte at hun signerte for Sandviken ut året, men at begge parter var åpne om at det kunne komme andre tilbud i løpet av denne perioden.

### Manchester United (2021–2023)
I juli 2021 ble det kjent at hun hadde signert for Manchester United. 12. desember scoret hun sitt første mål for Manchester United i en kamp de vant 2–0 mot Brighton.

I 2022 antydet daværende landslagssjef Hege Riise at Bøe Risa burde finne seg en klubb hvor hun fikk mer spilletid, men Bøe Risa selv ønsket å bli i Manchester United.

I 2022/23-sesongen var hun en del av at Manchester United endte på 2.-plass i WSL, og sikret med det Champions League-kvalifisering påfølgende sesong. I september 2023 forlot hun klubben.

### Atlético Madrid (2023–)
Den 12. september 2023 signerte Bøe Risa enn ettårskontrakt med den spanske klubben Atlético Madrid. 

## Landslagskarriere
Bøe Risa har landskamper for J16, J17, J19, U23 og A-landslaget.

Hun debuterte med et smell for det norske A-landslaget 19. september 2016, hun scoret fem minutter etter hun ble byttet inn i 5-0 seieren over Israel og fikk en drømmestart. 

Hun var i Norges tropp til VM i Frankrike 2019 og til EM i England 2022. Etter at Hege Riise tok over som landslagssjef ble Bøe Risa vraket fra hennes første landslagstropp, landslagssjefen begrunnet det med prestasjoner over tid. Bøe Risa spilte seg etter hvert tilbake i troppen, og var en del av det norske laget til VM i Australia og New Zealand 2023.

## Meritter

#### Med Kopparbergs/Göteborg

* Damallsvenskan: 2020
* Svenska Cupen: 2018/19

#### Med Norge

* Algarve Cup: 2019

## Annet
Vilde er datter av den tidligere Brann-spilleren Terje Risa (1960–2013).

Hun har en bachelor i økonomi og administrasjon fra Høgskolen i Bergen. 

## Referanser


## Eksterne lenker
*
Africorchestia meridionalis

***Africorchestia meridionalis*** er en art av slekten *[[Africorchestia]]* innenfor tangloppefamilien av ordenen Senticaudata, som inngår i gruppen av amfipoder.

## Referanser


## Eksterne lenker
*
Bonifatius IV

**Bonifatius IV** (født omkring 550 i Valeria, død 8. mai 615 i Roma) var pave fra den 25. august 608 til sin død 8. mai 615. Han æres som helgen i den katolske kirke, med 25. mai som minnedag. 

## Liv og virke
### Bakgrunn
Bonifatius var marsianer, født i Valeria som sønn av en lege ved navn Johannes. I Gregor den stores pontifikat var Bonifatius diakon i den romerske kirke og hadde posten som *dispensator*; det sistnevnte gjør ham til den første tjenestemannen innen patrimonienes forvaltning.

### Pave
Etter et interregnum på over ni måneder ble han valgt til pave Bonifatius IIIs etterfølger, og ble konsekrerert til pave den 25. august 608.

Keiser Fokas gav Bonifatius tillatelse til å omgjøre det gamle tempelet Pantheon i Roma til en kristen kirke, noe som sannsynligvis skjedde den 13. mai 609, ved å dediseres til jomfru Maria (S. Maria Rotunda). Dette var første gang at et hedensk tempel tilknyttet romerske guder ble overført til kristendommen.

I Bonifatius' pontifikat besøkte Londons første biskop, Mellitus, Roma for rådføre seg med paven vedrørende viktige spørsmål om den nylig grunnlagte engelske kirke. Historikeren Beda venerabilis forteller om dette i sin *[[Historia ecclesiastica gentis Anglorum]]*. Mellitus var nærværende ved en synode i Roma som behandlet munkers liv og klosterfred, og tok med seg et dekret derifra til England samt et brev fra paven til erkebiskopen av Canterbury og alle engelske prester, samt til kong Ethelbert og hele det engelske folk om hva som skulle iakttas i Englands kirke. Det dekret som iblant påstås å være autentisk og ha blitt bevart derifra, er uekte. Brevets ekthet betviles.

Paven opprettholdt også gode forbindelser til den galliske kirke.

En gang mellom 612 og 615 ble den irske misjonæren, Columbanus, som da bodde i Bobbio i Italia, inspirert av lombardenes konge Agilulf til å rette et brev til pave Bonifatius IV vedrørende fordømmelsen av «De tre kapitler». Han forteller paven at han mistenkes for heresi fordi han hadde approbert det femte økomeniske konsil (553), og oppfordret ham til å innkalle et nytt konsil for å demonstrere sin rettroenhet.

Roma ble hjemsøkt av sult og oversvømmelser i Bonifatius' pontifikat. Paven døde i sitt hjem, som han hadde innrettet til kloster der han selv levde klosterliv, og han ble begravd i Peterskirken. Hans relikvier er blitt flyttet tre ganger, sist i 1603.

## Referanser
Kibbe

**Kibbe** eller **kibb** er på en beholder (også kalt *vogn* eller *vugge*) som henger fra en løpestreng og benyttes til å transportere gods per taubane for eksempel malm ved gruvedrift. Kibber tømmes vanligvis sideveis og ved at kibben tipper rundt.

Taubaner med kibber ble typisk benyttet i forbindelse med gruvedrift, for eksempel ved Sulitjelma gruber.

18. februar 1910 ble de første kibbene sendt fra Røsten stasjon, sør for Tynset, til gruven på Røstvangen. Det første taubaneanlegget i Longyearbyen ble startet i 1907/08 og hadde kibber med samlet kapasitet 100 tonn kull pr. time.

En vagg er en skinnegående kasse, tralle eller beholder som tippes.

## Referanser
Salangsverket

**Salangsverket** er et tidligere jernverk i Salangen kommune. Etableringen av jernverket startet i 1907, og driften ble stanset allerede i 1912.

Salangen-området er en del av den kaledonske fjellkjede. Det var den svenske konsulen Nils Persson som sammen med ingeniør Alfred Hasselbom oppdaget og skaffet seg rettighetene til malmforekomstene i Salangen i Troms. Persson hadde kjøpt et større areal på Storhaugen av en krets lokale grunneiere. Kjøpesummen var på 100 000 riksdaler. I 1903 startet han prøveboringer i området.

Persson solgte sine rettigheter i Salangen videre. Salget fant sted i 1906, og kjøperen var to tyske interessenter. De gikk sammen i et «storkonsern» som bar navnet Salangen Bergverksaktieselskap. Det nye bergverket startet med tilreisende eksperter som kom fra Tyskland sammen med direktøren Johannes Müller (født 1876). 

Det ble anlagt dagbrudd på Storhaugen, mens foredling og utskiping foregikk på Langneset. Oppbyggingen av anlegget startet i 1907, og hele verket stod ferdig bygget i 1909. Produksjonsanlegget bestod av blant annet knuseverk, separasjonsverk, briketteringsverk, kull-lager, kraftstasjon og verksted. Malmen skulle fraktes vekk fra Salangen i båt, derfor ble det anlagt kai. Dessuten ble det bygget taubane og jernbane. Den første utskipingen skjedde våren 1910, da en last jernbriketter forlot Langneset.

I tillegg til produksjonsanlegget ble det bygget opp boliger og andre fasiliteter for de ansatte og deres familier. Det nye lokalsamfunnet fikk også bakeri, slakteri, posthus, fotograf og butikker. Også hotell og kafeer ble åpnet på stedet.

Fil:Kart_over_Salangen_jernmalmsfelt_fra_ukjent_årstall.png|Kart over Salangen jernmalmsfelt. Ukjent årstall. Trykket i målestokk 1:10 000. Original dokumentstørrelse ca 68 cm x 92 cm. Et eksemplar befinner seg hos Statens kartverk Sjø i Stavanger.
Fil:10500-Salangvorket-1908-Eisenhütte_und_Seilbahn-Brück_&_Sohn_Kunstverlag.jpg|Postkort med teksten *Salangvorket* utgitt i Tyskland i 1908 av Brück & Sohn Kunstverlag. På fotografiet sees smeltehytta i bakgrunnen og taubanen i forgrunnen (*Eisenhütte und Seilbahn*).
Fil:10501-Salangvorket-1908-Eisenhütte_mit_Schornstein-Brück_&_Sohn_Kunstverlag.jpg|Postkort av "Salangvorket", Brück & Sohn Kunstverlag (1908). Fotografi av smeltehytten med skorstein (*Eisenhütte mit Schornstein*).



File:Salangsverket Reinforced concrete ruins of industrial iron ore mining 1907–1912 Langneset Sagfjorden Salangen Troms Northern Norway Springtime Naked trees Rusty old bus bodywork Scrap metal Debris Distorted pano 2019-05-07 8332.jpg|De store betongkonstruksjonene etter anlegget ved Sagfjorden står i dag som et monument over industrieventyret 1907–1912, med kultur- og naturstier omkring.

## Referanser


## Eksterne lenker
* 
* Solvår Wågø (red.): *[http://urn.nb.no/URN:NBN:no-nb_digibok_2009011304028 Ut av svartaste fjell - den rø'aste malm : Salangsverket]*, Troms fylkeskommune, Kulturetaten (1997)
* Gunnar Bjørklund og Alvin Jensvold: *[http://docplayer.me/8970907-Salangsverket-et-nordnorsk-industrieventyr-gunnar-bjorklund-og-alvin-jensvold.html Salangsverket. Et nordnorsk industrieventyr]*
Orange2fly

**Orange2fly ** er et charterflyselskap fra Hellas. Hovedkontoret ligger i Athen og hovedbasen er Eleftherios Venizelos internasjonale lufthavn. Selskapet driver med charterflyginger og med utleie av fly med mannskap til andre flyselskap.

## Historie

Selskapet blei oppretta i september 2015. Den første charterflyginga fant sted i september 2016. Turen gikk med en Airbus A320-maskin.

## Virksomhet

I tillegg til charterflyginger, driver Orange2fly  med utleie av fly med mannskap til andre flyselskap (wet lease).
 Selskapet har leid ut fly til blant anna Norwegian.

## Flyflåte
Flyflåten til Orange2fly består av Airbus A320-232. I juli 2017 hadde det én slik maskin.

## Referanser


## Eksterne lenker
*Orange2flys offisielle nettsted
Privilege Style

**Privilege Style** er et charterflyselskap fra Spania. Hovedkontoret ligger i Palma de Mallorca og hovedbasen er Adolfo Suárez Madrid-Barajas lufthavn utafor Madrid.

## Historie

Selskapet starta opp i 2003.

## Virksomhet
Privilege Style driver charterflyginger, blant anna for forretningskunder og andre private, slik som spanske fotballklubber.

Privilege Style leier ut fly til andre flyselskap. Det har leid ut fly til blant anna Norwegian.

## Flyflåte
Flyflåten til Privilege Style består av Boeing 757-200, Boeing 767-35DER, Boeing 777-200ER og Embraer ERJ 145.


EC-LZO Boeing 767-35DER Privilege Style (Sevilla Futbol Club) MAN 20OCT15.jpg|Boeing 767 fra Privilege Style på tur med fotballklubben Sevilla FC.
Embraer ERJ-145MP, Air Europa (Privilege Style) JP7727816.jpg|Embraer ERJ-145 i trafikk for Air Europa.
EC-ISY (14441305978).jpg|Boeing 757 fra Privilege Style på Manchester lufthavn.


## Referanser


## Eksterne lenker
*
*Privilege Style offisielle nettsted
Blue Panorama Airlines

**Blue Panorama Airlines** er et flyselskap fra Italia. Det driver rute- og charterflyginger. Lavprisflyginger skjer med navnet **Blu-express**. Selskapet opererer charterflyginger i forretningsflymarkedet med navnet **Executive Blue**.  Hovedkontoret ligger i Fiumicino utafor Roma og hovedbasene er Roma-Fiumicino lufthavn og Milano–Malpensa. Flygingene går internt i Italia, til Albania og Hellas, og interkontinentalt fra Italia til land i Mellom-Amerika og Karibia.

## Historie

Selskapet blei oppretta i 1998. Blu-express starta i 2005.

I 2012 verserte det planer om sammenslåing mellom Alitalia, Blue Panorama Airlines og  Wind Jet. Det blei ikke noe av planene. 

## Virksomhet
I Europa flyr selskapet til flyplasser internt i Italia og til flyplasser i nabolanda Albania og Hellas. Blue Panorama Airlines utfører interkontinentale flyginger fra byer i Italia til Mexico, Cuba, Den dominikanske republikk og Antigua og Barbuda.

Blue Panorama Airlines leier ut fly til andre flyselskap. 
Det har leid ut fly til blant anna Norwegian.

## Flyflåte
Flyflåten til Blue Panorama Airlines består av Boeing 737-300/400/800 og Boeing 767-300ER. Executive Blue flyr Piaggio P.180 Avanti.


Blue Panorama, EI-FSJ, Boeing 737-86N (34893154390).jpg|Boeing 737 fra Blue Panorama Airlines på Helsingfors-Vanda lufthavn.
Piaggio P-180 Avanti, Blue Panorama Airlines JP6854030.jpg|Piaggio P.180 Avanti-fly fra  Blue Panorama Airlines  på Luxembourg-Findel lufthavn.
Blue Panorama B767 at Berlin Tegel airport.jpg|Boeing 767 fra Blue Panorama Airlines sammen med maskiner fra Air Berlin på Berlin–Tegel internasjonale lufthavn.
Boeing 737-4K5, Blue Panorama Airlines JP6971141.jpg|Boeing 737 fra Blue Panorama Airlines i lufta ved Leonardo da Vinci internasjonale lufthavn utafor Roma.


## Referanser


## Eksterne lenker
*
*Blue Panorama Airlines, offisielt nettsted
Raffael Caetano de Araújo

**Raffael Caetano de Araújo** (født 28. mars 1985) er en Brasiliansk fotballspiller som fra 30. juni 2020 er klubbløs.
## Klubbkarriere
Raffael ble født i Fortaleza,Ceará, men flyttet allerede i tenårene til Sveits for å representere FC Chiasso og deretter FC Zürich. Han var en nøkkelspiller for FC Zürich, og ledet assist-tabellen begge sine år i klubben, som også vant den Sveitsiske ligaen både i 05/06 og 06/07.

I januar 2008 signerte Raffael for Hertha Berlin i Tysk bundesliga, der han ble gjenforent med sin gamle lagkamerat Steve von Bergen og trener Lucien Favre. Raffael tapte den første kampen for sin nye klubb (0-3 mot Eintracht Frankfurt), men fikk sitt første mål i neste ligakamp, der Hertha vant 1-3 mot VfB Stuttgart.

Han spilte for både Dynamo Kyiv og Schalke 04 før han i 2013 signerte for Borussia Mönchengladbach der han nok en gang ble gjenforent med sin gamle trener Lucien Favre. 

## Referanser


## Eksterne lenker
*
Conrad Buff IV

**Conrad Buff IV** (født 8. juli 1948 i Los Angeles County i California) er en amerikansk filmklipper. Han er best kjent for klippearbeidet på James Camerons katastrofefilm *[[Titanic (1997)|Titanic]]* (1997). Sammen med Cameron og Richard A. Harris vant han Oscar for beste filmklipp for arbeidet. Buff IV ble i tillegg nominert for arbeidet på actionfilmen *[[Terminator II – Dommens dag]]* (1991). Han vant en Satellite Award for klippearbeidet på dramafilmen *[[Tretten dager]]* (2000).

## Filmografi
Regissøren til hver film står oppført i parentes.

* 1985: *[[Kniven er eneste vitne]]* (Marquand)
* 1986: *[[Solar Warriors]]* (A. Johnson)
* 1987: *[[Spaceballs]]* (Brooks)
* 1988: *[[Kortslutning 2]]* (K. Johnson)
* 1989: *[[The Abyss]]* (James Cameron)
* 1990: *[[Side Out]]* (Peter Israelson)
* 1991: *[[Terminator II – Dommens dag]]* (Cameron)
* 1992: *[[Jennifer 8]]*
* 1994: *[[Hett par]]* (Donaldson)
* 1994: *[[Sanne løgner]]* (James Cameron)
* 1995: *[[Farlig rase]]* (Donaldson)
* 1997: *[[Dante's Peak]]* (Donaldson)
* 1997: *[[Switchback]]* (Jeb Stuart)
* 1997: *[[Titanic (1997)|Titanic]]* (James Cameron)
* 1999: *[[Arlington Road]]* (Pellington)
* 1999: *[[Mystery Men]]* (Usher)
* 2000: *[[Tretten dager]]* (Donaldson)
* 2001: *[[Training Day]]* (Fuqua)
* 2002: *[[Antwone Fisher (film)|Antwone Fisher]]* (Washington)
* 2003: *[[Tears of the Sun]]* (Fuqua)
* 2004: *[[King Arthur]]* (Fuqua)
* 2005: *[[Harsh Times]]* (Ayer)
* 2005: *[[Get Rich or Die Tryin' (film)|Get Rich or Die Tryin']]* (Sheridan)
* 2006: *[[Seraphim Falls]]* (von Ancken)
* 2007: *[[Shooter (film)|Shooter]]* (Fuqua)
* 2008: *[[The Happening]]* (Shyamalan)
* 2009: *[[Terminator Salvation]]* (McG)
* 2010: *[[Luftens siste mester]]* (Shyamalan)
* 2011: *[[Rise of the Planet of the Apes]]* (Wyatt)
* 2012: *[[Snow White and the Huntsman]]* (Sanders)
* 2016: *[[The Huntsman: Winter's War]]* (Cedric Nicolas-Troyan)
* 2016: *[[Monster Trucks]]* (Chris Wedge)
* 2017: *[[American Assassin]]* (Michael Cuesta)

## Referanser


## Eksterne lenker
*
Lowryella

***Lowryella*** er en slekt innenfor tangloppefamilien av ordenen Senticaudata, som inngår i gruppen av amfipoder.

*********** *Slekten *Lowryella* <small>Morino & Miyamoto, 2016</small> 
************ *Lowryella wadai'' Morino & Miyamoto, 2016

## Referanser


## Eksterne lenker
*
Mexorchestia carpenteri

***Mexorchestia carpenteri*** er en art av slekten Mexorchestia innenfor tangloppefamilien av ordenen Senticaudata, som inngår i gruppen av amfipoder. Arten består av to underarter.

*********** *Slekten *Mexorchestia* <small>Wildish & LeCroy, 2014</small> 
************ *Mexorchestia carpenteri* <small>Wildish & LeCroy, 2014</small>
************* *Mexorchestia carpenteri carpenteri* <small>Wildish & LeCroy, 2014</small>
************* *Mexorchestia carpenteri raduloviciae'' Wildish & LeCroy, 2014

## Referanser


## Eksterne lenker
*
Richard A. Harris

**Richard A. Harris** er en amerikansk filmklipper. Han er best kjent for klippearbeidet på James Camerons katastrofefilm *[[Titanic (1997)|Titanic]]* (1997). Sammen med Cameron og Conrad Buff IV vant han Oscar for beste filmklipp for arbeidet. Harris ble i tillegg nominert for arbeidet på actionfilmen *[[Terminator II – Dommens dag]]* (1991). Han vant en Primetime Emmy Award for klippearbeidet på TV-filmen *[[Mistenkt]]* (1995).

## Filmografi (utvalg)
* 1976 – *[[Bjørnegjengen]]*
* 1980 – *[[Dødens farvann]]*
* 1982 – *[[Leketøyet]]*
* 1985 – *[[Fletch]]*
* 1988 – *[[Den utvalgte]]*
* 1991 – *[[Terminator II – Dommens dag]]*
* 1992 – *[[The Bodyguard]]*
* 1993 – *[[Den siste actionhelten]]*
* 1994 – *[[Sanne løgner]]*
* 1995 – *[[Mistenkt]]*
* 1997 – *[[Titanic (1997)|Titanic]]*

## Referanser


## Eksterne lenker
*
Moderne maksimum

**Moderne maksimum** er en periode med relativt høy solaktivitet som startet med solsyklus 15 i 1914. Periodens topp-punkt ble nådd i syklus 19 seint på 1950-tallet og endte sannsynligvis med syklus 23 i 2000, siden syklus 24 viser svært redusert solaktivitet. Perioden er et eksempel på en naturlig variasjon i solflekkaktiviteten, og en av mange som er kjent av proxydata fra tidligere tiders solsykluser. 

;Er Moderne maksimum resultat av en målefeil?
Målemetodene *Wolf Sunspot Number* og *Group Sunspot Number* gir sterkt avvikende tall for solaktiviteten før omtrent 1885, og også rundt 1945. På Stanford University er det utarbeidet en nyere metode (*Sunspot Number Version 2.0*) som eliminerer både diskrepansen mellom de to gamle målemetodene, og av Moderne maksimum.

## Litteratur
* ''Corrected sunspot history suggests climate change not due to natural solar trends'', phys.org, 7. august 2015.
* ''Sun's activity in 18th century was similar to that now'', phys.org,  9. februar 2015

## Referanser
Ilta-Sanomat

***Ilta-Sanomat*** (finsk: *Ettermiddagsavisen*) er en finsk tabloidavis, grunnlagt i 1932. Den er Finlands nest største avis, etter hovedkonkurrenten *[[Iltalehti]]*.

## Historie
*Ilta-Sanomat* ble etablert i 1932 som en ettermiddagsutgave av avisen *[[Helsingin Sanomat]]*. I 1949 ble *Ilta-Sanomat* en separat avis, og da fikk avisen sitt nåværende navn.

*Ilta-Sanomat* eies av Sanoma, som også eier søsteravisen *[[Helsingin Sanomat]]*. Avisen utkommer seks ganger i uken.

## Referanser


## Kilder
*
Ulvvešjohka

**Ulvvešjohka** (nordsamisk, også skrevet *Uvllášjohka*) er ei elv i Nesseby kommune i Finnmark. Den har utspring én kilometer nordvest for Skáidejávri og renner hovedsakelig i nordlig retning. Elva munner ut i Gandvik på sørsida av Varangerfjorden og er 11,9 kilometer lang.

## Referanser
Pulsdiagnose

**Pulsdiagnose** er en diagnostisk metode anvendt innen alternativ behandling som går ut på at en behandler ved å følge pasientens puls skal kunne stille diagnose. Metoden mangler vitenskapelig støtte og de kontrollerte studier som er gjennomført tyder på at metoden ikke egner seg til å stille medisinske diagnoser.

Pulsdiagnose har opprinnelse i flere tradisjonelle medisinske retninger, først og fremst tradisjonell kinesisk medisin og ayurveda.

## Referanser
Donor

En **donor** eller **donator** er en person som gir bort noe uten å vente noe tilbake. Donor har forskjellig betydning innen medisin, kjemi, fysikk, sosiale relasjoner og kunst.

Innen medisin er en donor en person som gir blod, sæd, egg eller organer til transplantasjon. Innen kjemi har donor vært brukt om molekyler eller atomer som deler et elektronpar med et annet molekyl «slik at begge oppnår en komplettert avsluttet elektronkonfigurasjon». Innen fysikken er et donoratom et fremmed stoff i en isolerende eller halvledende krystall, som så kan avgi ett eller flere elektroner og forandre krystallets ledningsevne.

Innen sosiale relasjoner er en donor en velgjører som donerer penger, gjenstander, eiendom eller andre fordeler til en annen part, for eksempel til en hjelpeorganisasjon, en kommune eller et museum.

Innen kunst er en donor en som betaler for at et kunstverk, som donoren ikke selv skal ha, blir laget.

## Referanser
Fuglevatnet

:*For innsjøen med samme navn i Sør-Varanger kommune, se [[Fuglevatnet (Sør-Varanger)]].*
**Fuglevatnet** (nordsamisk: *Loddejávri*) er en innsjø i Nesseby kommune i Finnmark. Den er regulert som magasin for Gandvik kraftverk. Sjøen har utløp mot nord til Duddaelva.

## Referanser
18. etappe av Tour de France 2017

**18. etappe av [[Tour de France 2017]]** gikk fra Briançon til Col d'Izoard 20. juli 2017. 

Warren Barguil vant etappen.

## Etapperesultater

## Sammenlagt

## Referanser


## Eksterne lenker
* 
* letour.fr - etappe 18
Simply the Best ’94 – The Video Collection

***Simply The Best '94 – The Video Collection*** er en video med Tina Turner som ble gitt ut i 1994. Videoen inneholder noen av musikkvideoene hennes.

## Sporliste

**CD1**

# «Simply the Best»
# «Better Be Good to Me»
# «I Can't Stand the Rain»
# «What's Love Got to Do with It»
# «Typical Male»
# «Private Dancer»
# «We Don't Need Another Hero»
# «What You Get Is What You See»
# «I Don't Wanna Lose You»
# «Look Me in the Heart»
# «Addicted to Love»
# «Steamy Windows»
# «Break Every Rule»

**CD2**

# «Foreign Affair»
# «Tonight»
# «Let's Stay Together»
# «Be Tender with Me Baby»
# «It Takes Two»
# «Nutbush City Limits»
# «What's Love Got to Do with It» (Secret Version, Black & White)
# «I Don't Wanna Fight»
# «Why Must We Wait Until Tonight»
# «Simply the Best»

## Referanser
Johan Runesson

**Johan Runesson** (født 20. november 1990 i Småland) er en svensk orienteringsløper som konkurrerer for den finske orienteringsklubben Tampereen Pyrintö og det svenske landslaget.

## Karriere
Johan Runesson hadde en suksessfull juniorkarriere der han blant annet vant tre gull under Junior-VM på hjemmebane i Göteborg i 2008. Totalt tok han syv medaljer på sine tre deltagelser i juniorverdensmesterskap. Som senior er hans beste enkeltresultat 2.-plass  på verdenscupløp mellomdistanse i New Zealand i 2013. Under VM i Estland i 2017 ble han nummer fire på mellomdistansen. Han løp første etappe på Sveriges lag som tok bronse på stafetten. Laget bestod ellers av William Lind og Gustav Bergman.

## Eksterne lenker
* 
* «Johan Runesson» hos orientering.se
Pyatakovestia

***Pyatakovestia*** er en slekt innenfor tangloppefamilien av ordenen Senticaudata, som inngår i gruppen av amfipoder.

## Referanser


## Eksterne lenker
*
Destinasjonsskilt

Et **destinasjonsskilt** er et skilt som er montert på fronten, siden eller baksiden av et kollektivtransportmiddel, slik som buss, trikk eller tog, og viser transportmiddelets rutenummer og destinasjon eller rutenavn. Hovedskiltet er montert på fronten av transportmiddelet, vanligvis over frontruten. Avhengig av skilttypen kan skiltet også vise mellomliggende punkter på gjeldende rute, særlig hvis ruten er spesielt lang og selve endestasjonen ikke er allment kjent.

In 2010-årene har LED-skilt erstattet flip-dot skilt som den vanligste typen destinasjonsskilt i nye busser.

## Referanser
Vått-gulv-skilt

Et **vått-gulv-skilt**  brukes til å advare folk om våte gulv og for å hindre dem fra å skli og falle. Butikker setter ofte ut slike advarsler for å unngå erstatningskrav. I mange land kan eieren av lokalet være erstatningsansvarlig for slike skader. Mange advokater spesialiserer seg på slike rettssaker. Noen ganger er ikke vått-gulv-skilt nok. Effekten av endret atferd har vist seg å bli forbedret når en advarsel om vått gulv også presenteres muntlig hvert 10. sekund av en båndspiller. Robotvaskeutstyr kan bruke vått-gulv-skilt for å vite når jobben er ferdig via sonar.

## Referanser
Lyngby-Taarbæk Brass Band

**Lyngby-Taarbæk Brass Band** er et brassband etablert i 1989 med base i Kongens Lyngby, Danmark.

Korpset har vunnet en rekke brassbandkonkurranser; deriblant det nasjonale danske mesterskapet. Brassbandet har representert Danmark en rekke ganger i europamesterskapet for brassband.

## Referanser


## Eksterne lenker
* Lyngby-Taarbæk Brass Band
Suzy Amis

**Susan Elizabeth «Suzy» Amis Cameron** (født 5. januar 1962 i  Oklahoma City i Oklahoma) er en amerikansk skuespiller, fotomodell og miljøverner.

## Biografi
Amis arbeidet først som fotomodell før hun begynte å jobbe som skuespiller i 1980-årene. Hun har blant annet spilt i *[[Fandango (film)|Fandango]]* og *[[De mistenkte]]*. Amis har dessuten spilt i James Camerons storfilm *[[Titanic (1997)|Titanic]]*, hvor hun spilte Lizzy Calvert, barnbarnet til Rose Calvert (spilt av Gloria Stuart).

4. juni 2000 ble Amis gift med James Cameron, som hun møtte under innspillingen av *Titanic*. De har tre barn sammen – Claire, Quinn og Elizabeth Rose. Amis har også sønnen Jasper fra et tidligere ekteskap med Sam Robards, sønnen til Jason Robards.

## Filmografi (utvalg)
* 1984 – *[[Miami Vice|Miami Vice]]* (TV-serie)
* 1987 – *[[Med livet som innsats]]*
* 1989 – *[[Twister (1989)|Twister]]*
* 1994 – *[[Blown Away]]*
* 1995 – *[[De mistenkte]]* 
* 1997 – *[[Titanic (1997)|Titanic]]*

## Referanser


## Eksterne lenker
*
Elisabeth Staksrud

**Elisabeth Staksrud** (født 1973) er en norsk medieforsker. Hun er professor ved Institutt for medier og kommunikasjon, Universitetet i Oslo. Hun har særlig forsket på barn og ungdoms bruk av internett, og i særlig risikoatferd, trygg mediebruk sensur og ytringsfrihet.

Staksrud tok hovedfag i medievitenskap i 1999 på en oppgave om ytringsfrihet og internett i Singapore Hun fullførte doktorgrad (PhD) ved Institutt for medier og kommunikasjon på Universitetet i Oslo i 2012.

Fra 2012 til 2013 var hun gjesteforsker ved Harvard-universitetets internettforskningsinstitutt Berkman Center for Internet & Society. 

I 2013 utgav hun boka *Digital mobbing : hvem, hvor, hvordan, hvorfor - og hva kan voksne gjøre?*. 

## Referanser


## Eksterne lenker

* utdanningsforskning.no
Jason Barry

**Jason Barry** (født 14. desember 1972 i Dublin) er en irsk skuespiller. Barry er mest kjent for rollen som tredjeklassepassasjeren Tommy Ryan i James Camerons storfilm *[[Titanic (1997)|Titanic]]* (1997). Barry har også medvirket i filmer som *[[MirrorMask]]* (2005) og *[[The Still Life]]* (2006).

## Filmografi (utvalg)
* 1997 – *[[Titanic (1997)|Titanic]]*
* 2005 – *[[MirrorMask]]*
* 2006 – *[[The Still Life]]*
* 2008 – *[[Valkyrie (film)|Valkyrie]]*
* 2012–2013 – *[[Love/Hate|Love/Hate]]* (TV-serie)
* 2014 – *[[Sons of Anarchy|Sons of Anarchy]]* (TV-serie)

## Eksterne lenker
*
Peter Lamont

**Peter Curtis Lamont** (født 12. november 1929 i London, død 18. desember 2020) var en britisk scenograf og art director, kjent for å ha deltatt i dekorarbeidet på 18 *[[James Bond]]*-filmer, fra *[[Goldfinger (film)|Goldfinger]]* til *[[Casino Royale (2006)|Casino Royale]]*. Den eneste *Bond*-filmen han ikke medvirket i på den tiden var *[[Tomorrow Never Dies]]*.

I løpet av karrièren på om lag 60 år ble Lamont nominert til Oscar for arbeidet på filmene *[[Spelemann på taket (film)|Spelemann på taket]]* (1971), *[[Spionen som elsket meg]]* (1977) og *[[Aliens]]* (1986). Han vant Oscar for beste scenografi for dekorarbeidet på James Camerons storfilm *[[Titanic (1997)|Titanic]]* (1997).

## Filmografi (utvalg)
### ''James Bond''-serien
**[[Goldfinger (film)|Goldfinger]]* (1964)
**[[Operasjon Tordensky]]* (1965)
**[[James Bond i Japan]]* (1967)
**[[James Bond i hemmelig tjeneste]]* (1969)
**[[Diamanter varer evig]]* (1971)
**[[Å leve og la dø]]* (1973)
**[[Mannen med den gyldne pistol]]* (1974)
**[[Spionen som elsket meg]]* (1977)
**[[Måneraketten]]* (1979)
**[[Kun for dine øyne]]* (1981)
**[[Octopussy]]* (1983)
**[[Med døden i sikte]]* (1985)
**[[I skuddlinjen]]* (1987)
**[[Med rett til å drepe]]* (1989)
**[[GoldenEye]]* (1995)
**[[The World Is Not Enough]]* (1999)
**[[Die Another Day]]* (2002)
**[[Casino Royale (2006)|Casino Royale]]* (2006)

### Andre filmer
**[[Chitty Chitty Bang Bang]]* (1968)
**[[Spelemann på taket (film)|Spelemann på taket]]* (1971)
**[[Aliens]]* (1986)
**[[Eve of Destruction]]* (1991)
**[[Sanne løgner]]* (1994)
**[[Titanic (1997)|Titanic]]* (1997)
**[[Wing Commander]]* (1999)

## Referanser


## Eksterne lenker
*
Michael J. Flynn

**Michael J. Flynn** (født 20. mai 1934 i New York City) er en amerikansk professor emeritus ved Stanford University i Stanford, California.  Flynn er utdannet ved Manhattan College i New York.

Michael J. Flynn er kjent for å ha foreslått Flynns taksonomi i 1966.

## Referanser
Hjørring Brass Band

**Hjørring Brass Band** (tidl. **Hjørring Blæseorkerster**) er et brassband med base i Hjørring, Danmark. 

Korpset ble etablert i 1945.  Brassbandet har vunnet en rekke brassbandkonkurranser; deriblant det nasjonale danske mesterskapet. Brassbandet har representert Danmark noen ganger i europamesterskapet for brassband.

## Referanser


## Eksterne lenker
* Hjørring Brass Band
Soli Brass

**Soli Brass** (tidl. **Brass Band Soli Deo Gloria** og **Soli Brass Leeuwarden**) er et brassband med base i Leeuwarden, Nederland. 

Korpset, som har røtter tilbake til 1936, har vunnet en rekke brassbandkonkurranser; deriblant det nasjonale nederlandske mesterskapet. Brassbandet har representert Nederland flere ganger i europamesterskapet for brassband.

## Referanser


## Eksterne lenker
* 
*
Gammarus cryptoparechiniformis

***Gammarus cryptoparechiniformis*** er en art i slekten *[[Gammarus]]* innenfor familien Gammaridae, av ordenen Gammaridea - som inngår i gruppen av amfipoder.

Arten er endemisk til Ohridsjøen som omfatter områder både i Nord-Makedonia og Albania.

## Referanser


## Eksterne lenker
*
Moalkegálšajávri

**Moalkegálšajávri** er en innsjø i Sør-Varanger kommune i Finnmark. Den har et areal på  og er utspring for Klokkerelva. Moalkegálšajávri er også den største av innsjøene i Klokkerelv-vassdraget.

## Referanser
Reinbogfjellet

**Reinbogfjellet** (nordsamisk: *Čoarbealvárri*) er et fjell i Sør-Varanger kommune i Finnmark. Det ligger rundt 10 kilometer sørvest for bygda Bugøyfjord. Fjellet har en høyde på 305 meter over havet.

## Referanser
Markibekken

**Markibekken** (nordsamisk: *Márkkajohka*) er ei elv i Sør-Varanger kommune i Finnmark. Den er ei sideelv til Klokkerelva og dannes ved samløpet av Marikkisbekken og Čoavjejohka. Den renner mot nord i et sterkt meanderende løp og munner ut i Klokkerelva rundt fire kilometer sør for bygda Bugøyfjord.

## Referanser
Seilersko

**Seilersko** (engelsk: *boat shoe* eller *deck shoe*) er en type sko av lær eller kanvas. Skotypen ble opprinnelig brukt til seiling, og sålen er utformet for å gi godt grep på våte seildekk. Det behandlede læret er ment å frastøte vann, og tradisjonelt brukes seilersko uten sokker. Skoen har ofte en mokasinaktig utforming.

Skoen ble utformet av amerikaneren Paul A. Sperry fra New Haven i Connecticut i 1935, etter at han merket seg evnen hunden hans hadde til å med enkelhet løpe over is uten å skli. Ved hjelp av en kniv eksperimenterte han med å skjære lignende mønstre i sine skosåler, noe som resulterte i en sko ideell for båtliv og en bedrift med navn Sperry Top-Sider. *Sperry Top-Sider*-sko forblir den dag i dag et populært seilerskomerke, sammen med andre som for eksempel Sebago og Timberland.

Seilersko brukes av seilere slik navnet antyder, men siden 1970-årene har de også blitt et vanlig fottøy i kystområder av for eksempel USA, Canada, Argentina, Australia, Kina, Frankrike, Italia, Portugal, Spania og Storbritannia. I 1980-årene til tidlig i 1990-årene, samt fra tidlig i 2000-årene, har seilersko blitt brukt både til hverdag og i festlig sammenheng av både menn og kvinner som sommersko. Tross tradisjon bruker i dag mange skoene med sokker, oftest hvite eller lyse ankelsokker.

## Referanser
Klokkerelva

**Klokkerelva** (også skrevet *Klokkarelva*, nordsamisk: *Veadjejohka*, kvensk: *Lukkarijoki*) er ei 39,8 kilometer lang  elv i Sør-Varanger kommune i Finnmark. Den drenerer fjell-, skog- og myrområdene mellom Bugøyfjord og Neiden, og munner ut innerst i Bugøyfjorden.

Europavei 6 følger østsida av hoveddalen og krysser elva en kilometer før munningen. Langs den nedre del av elva ligger en del jordbruk og bebyggelse, men de fleste brukene er nå nedlagt. Langs fjellområdene øst for dalen går flere kraftlinjer. De vestlige delene av nedbørfeltet er uten tekniske inngrep av betydning.

## Elvas løp
Elva har utspring fra et lite vatn sørøst for Reinbogfjellet. Den renner først mot sørøst og passerer gjennom innsjøene Namahisjávri, Moalkegálšajávri og Galšaluoppal. Den renner så ut på den vidstrakte Ferdesmyra, hvor den snur mot nord og fortsetter gjennom den vide hoveddalen. Dalbunnen domineres av marine silt- og leiravsetninger som vekselvis er dekket av store myrer og flate terrasser dekt av bjørkeskog. De fattige myrene har partier med palsmyr. Myrvegetasjonen preges av finnmarkspors, og langs elva vokser tett bjørke- og vierskog. Både hovedelva og sideelva Markibekken har sterkt meanderende løp, som sammen med de vidstrakte myrene er et særtrekk ved vassdraget. Elva munner ut i Bugøyfjorden to kilometer øst for bygda Bugøyfjord.

## Vern
Vassdraget ble i 1973 vernet mot kraftutbygging i Verneplan I for vassdrag. Vernegrunnlaget var vassdragets forgreinete elvesystem, som  med sine mange små innsjøer og store myrområder utgjør en sentral del av et lavtliggende landskap sør for Varangerfjorden. I nedre del finnes markerte terrasser, og elveløpsformer og store klassiske myrområder med arktisk vegetasjon og utforming er viktige deler av naturmangfoldet i området.

Den øverste og største av myrene, Ferdesmyra, er fredet som Færdesmyra naturreservat.

## Referanser
Ali al-Naqi

**ʿAlī ibn Muhammad ibn ʿAlī (al-Naqī)** (arabisk: الإمام علي النقي), også kalt **ʿAlī al-Hādī an-Naqī** (علي الهادي النقي‎; født 8. september 828 i Medina, død 1. juli 868 i Samarra) var den tiende imam i den sjiittiske *tolver*-gren.

## Liv og virke
### Bakgrunn
ʿAlī al-Naqīs mor var formentlig en *[[umm walad]]* (konkubine som har født et barn til sin herre) fra Maghreb, kalt Sumāna eller Sūsan. Han ble født i Medina.

### Imam
Han ble, likesom sin far, også imām i en meget tidlig alder. Han levde fredelig i Medina, inntil al-Mutawakkil tiltrådte som kalif i 847. Denne kalifen førte en anti-sjiittisk politikk.

Hans ''bāb'' menes ifølge noen sjiitter å være Muhammad ibn ʿUthman al-ʿAmrī, mens andre mener at det var Muhammad ibn Nusayr al-Namīrī.

Da kalif al-Mutawakkil i ca. 848 hørte at imāmen var beskjeftiget med opprørske aktiviteter, sendte han en mann av sted til Medina for å ledsage imamen til Sāmarrāʿ. I denne sammenheng vites det at ʿAlī al-Naqī vant kalifens respekt, og ble derfor skånet fra at bli forulempet. Men han blev ikke desto mindre holdt under overvåkning.  

Til sin etterfølger hadde han opprinnelig bestemt sin eldste sønn Abū Jafar Muhammad. Men da denne døde før sin far, utpekte han sin nest eldste sønn, Hasan al-Askari (Hasan), til fremtidig etterfølger. Denne overdragelsen av etterfølgelsesretten fra Muhammad til Hasan, som enkelte av ʿAlī al-Hādī dro i tvilm ble senere legitimert som en guddommelig viljesendring (*badāʾ*).

Imām ʿAlī al-Naqī var meget aktet for sin fromhet og beskjedenhet. 

Han ble boende i Sāmarrāʿ til sin død i 868. Ifølge sjittisk historieskrivning ble ʿAlī al-Naqī forgiftet på oppdrag av kalif Al-Mu'tazz.

Ali an-Naqi ble bisatt i et mausoleum i Samarra, og der ble senere også hans sønn Hasan al-Askari stedt til hvile. Denne helligdommen betraktes som et hellig sted av sjia-muslimer. Ved en terrorbombing den 22. februar 2006 ble den sterkt beskadiget.

## Referanser
Storsteet

**Storsteet** (kvensk: *Iso-Anikka*, nordsamisk: *Stuora Ánat*) er en fjelltopp på 1024 moh. i Nordreisa kommune i Troms.

Fjelltoppen er den høyeste blant toppene i fjellområdet Anikka/Anikanvaara, som strekker seg fra Potkadalen og nordover mot kommunesenteret Storslett. På fjellets østside strekker Reisadalen seg i sørøstlig retning, og på vestsiden skjærer Kildalen mot sørvest.

I det samme fjellområdet, mellom Reisadalen i øst, Potkadalen i sør og Storsteet i nord ligger fjelltoppen Pirrikivi (811 moh). Mellom Storsteet og Pirrikivi ligger Yli-Lounijärvi/Øvrevatnet (515 moh). Herfra renner elva Lounijoki nordover, ned til vannet Lounijärvi, som ligger mellom Storsteet i vest og Lillesteet (387 moh) i øst. Videre renner elva ned og ut i Reisaelva via grenda Annebakkelv.

## Navnet
*Storsteet*, *Storambolten* eller *Store Ste* er ulike parallellnavn på norsk, om enn bruken av den sistnevnte er noe omdiskutert. Ordet *ste* kan være synonymt med *ambolt*, og Storsteets utseende og formasjon kan minne om nettopp en ambolt sett fra avstand.

På kvensk finner man, i tillegg til nevnte *Iso-Anikka,* både *Aanas, Anikka* og *Anikanvaara* som parallelle navn. Disse tre blir gjerne også brukt om *hele* fjellområdet, ikke bare Storsteet-toppen. Just Qvigstad har i 1929 hentet varianten *Iso-Anikka* fra Major Peter Schnitlers grenseeksaminasjonsprotokoller fra 1742–1745.

Det kvenske terrengordet *anikka* betyr 'stort fjell, kamp'. Denne betydninga er likevel noe usikker, ettersom *anikka* ellers ofte er den *lave delen* av et terreng mellom høyder, noe som kan passe bra med fjellformasjonen Anikka/Anikanvaara.

## Turmuligheter
Storsteet er et populært turmål, særlig på sommertid. Det finnes flere ruter og startpunkter. En rute går fra grustaket på Stormelen, med start ca. 8,2&nbsp;km oppover Kildalsveien fra E6 (Storslett).

## Referanser
Army and Air Force Exchange Service

**Army and Air Force Exchange Service** (**AAFES**) er en virksomhet som driver marketenteri på militærbaser tilhørende U.S. Army og U.S. Air Force.

AAFES har sin historie tilbake til 25. juli 1895, da Krigsdepartementet beordret militære sjefer til å etablere marketenteri i alle hærens leirer. Army Exchange Service ble formelt opprettet i 1941, og virksomheten fikk sitt nåværende navn i 1948 etter opprettelsen av U.S. Air Force.

## Referanser


## Eksterne lenker
*
Gammarus cryptosalemaai

***Gammarus cryptosalemaai*** er en art i slekten *[[Gammarus]]* innenfor familien Gammaridae, av ordenen Gammaridea - som inngår i gruppen av amfipoder.

Arten er endemisk til Ohridsjøen som omfatter områder både i Nord-Makedonia og Albania.

## Referanser


## Eksterne lenker
*
Forsvarets kantiner

**Forsvarets kantiner**, senere **Statens kantiner**, var en norsk forvaltningsbedrift som hadde ansvar for driften av messe og marketenteri ved Forsvarets forlegninger.

Forsvarets kantiner ble opprettet i 1959 med bakgrunn fra et kantinekontor i Forsvarsdepartementet. I 1964 ble navnet endret til Statens kantiner og bedriften fikk mandat å kunne ta på seg drift også av «sivile lunsjrom m.v. for andre statlige institusjoner».

I 1997 ble forvaltningsbedriften omdannet til statsforetak og formålet utvidet til å drive kantine, kiosk og cateringvirksomhet, permisjonssteder og virksomheter knyttet til permisjonsstedene. Foretaket ble organisert i to divisjoner og en sentral stab. Divisjonen Fritidskantine og Hotell fikk ansvaret for virksomheten i Forsvaret, mens Divisjon Personalrestaurant og Catering fikk ansvaret for virksomheten i det offentlige og private kantinemarked.

I 2001 ble Statens kantiner omdannet til statsaksjeselskapet Grødegaard AS og betegnelsen Servina ble innført på kantiner og personalrestauranter. Samtidig ble eierskapet overført fra Forsvarsdepartementet til Nærings- og handelsdepartementet.

I 2005 ble hele virksomheten solgt til det danske konsernet ISS.

## Referanser